Komission kertomus Euroopan parlamentille ja neuvostolle Euroopan maatalouden tukirahaston menoista Varojärjestelmä nro 6-7/2007 /* SEK/2007/1078 lopull. */





[pic] | EUROOPAN YHTEISÖJEN KOMISSIO | Bryssel 20.8.2007 SEK(2007) 1078 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 6-7/2007 SISÄLLYSLUETTELO 1. JOHDANTO 3 2. KÄYTTÖTARKOITUKSEENSA SIDOTUT TULOT 3 3. SOKERIN RAKENNEUUDISTUSRAHASTO 4 4. KUVAUS VUODEN 2007 TALOUSARVION TOTEUTUMISESTA 4 5. PÄÄTELMÄT 5 JOHDANTO Liitteessä esitetään talousarvion tosiasiallisen toteutumisen taso 16. lokakuuta 2006 ja 31. toukokuuta 2007 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. Käyttötarkoitukseensa sidotut tulot Yhteisen maatalouspolitiikan rahoituksesta annetun asetuksen (EY) N:o 1290/2005 34 artiklan säännösten mukaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien johdosta ja maitomaksusta saatavat tulot ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Vuoden 2007 talousarviota laadittaessa kyseisistä tuloista tehtiin arvio, joka otettiin huomioon, kun budjettivallan käyttäjä hyväksyi vuoden 2007 talousarviomäärärahat. Erityisesti - maitomaksusta saataviksi tuloiksi arvioitiin 349,0 miljoonaa euroa, ja ne otettiin huomioon vähentämällä maito- ja maitotuotealalle pyydettyjä määrärahoja, joita budjettivallan käyttäjä myönsi 587,0 miljoonaa euroa; - sääntöjenmukaisuustarkastuksen perusteella takaisin perityistä määristä saaduiksi tuloiksi arvioitiin 568,0 miljoonaa euroa ja sääntöjenvastaisuuksista saaduiksi tuloiksi 70,0 miljoonaa euroa; yhteensä 638,0 miljoonan euron suuruinen määrä otettiin huomioon vähentämällä tilatukijärjestelmään pyydettyjä määrärahoja, joita budjettivallan käyttäjä myönsi 27 918,0 miljoonaa euroa. Liitteenä olevassa taulukossa on selvitys käyttötarkoitukseensa sidottujen tulojen toteutumisesta; niitä oli peritty 754,7 miljoonaa euroa 31. toukokuuta 2007 mennessä. Erityisesti - maitomaksusta kerättiin noin 353,9 miljoonaa euroa, kun alun perin käytetty arvio oli 349,0 miljoonaa euroa, - sääntöjenmukaisuustarkastusten perusteella takaisin perityt määrät olivat noin 332,2 miljoonaa euroa, ja lisämääriä ennakoidaan saatavan talousarviovuoden loppuun mennessä, ja - sääntöjenvastaisuuksista saadut tulot olivat noin 68,7 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä. Sovellettavien sääntöjen mukaisesti kyseiset tulot voidaan käyttää osittain tai kokonaan maataloustukirahaston menojen kattamiseksi, jos budjettivallan käyttäjän myöntämät määrärahat eivät riitä jäsenvaltioille aiheutuneiden menojen rahoittamiseksi. Jos nämä tulot jäävät kokonaisuudessaan tai osittain käyttämättä, ne siirretään automaattisesti seuraavaan varainhoitovuoteen. Sokerin rakenneuudistusrahasto Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden rakenneuudistusrahastossa suunniteltujen tukien rahoittamiseksi. Markkinointivuonna 2006/2007 kyseiset määrät liittyvät toimijoilla olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta 2007. Jäsenvaltiot ovat maksaneet maaliskuun lopussa rakenneuudistustukien ensimmäisen erän, jonka määrä oli 1 287, 2 miljoonaa euroa. Kuvaus vuoden 2007 talousarvion toteutumisesta Seuraavassa on lyhyt kuvaus tosiasiallisen ja odotetun toteutumistason välisten merkittävimpien erojen syistä vuoden 2007 talousarvion eräiden alojen osalta. Valuuttoihin vaikuttavat tekijät Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Kyseinen pariteetti vaikuttaa useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin. Asetuksen (EY) N:o 1290/2005 21 artiklan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2006 heinä-syyskuussa eli 1 € = 1,27 $. Olisi huomattava, että keskimääräinen pariteetti oli 1. elokuuta 2006 ja 31. toukokuuta 2007 välisenä aikana noin 1 € = 1,31 $ eli 3,1 prosenttia vuoden 2007 talousarvion laatimisessa käytettyä kurssia korkeampi. Markkinoihin vaikuttavat tekijät Vilja (- 301,2 milj. euroa) Viljamarkkinoiden erittäin suotuisat sisäiset ja ulkoiset olosuhteet ja niistä johtuvat korkeammat sisämarkkinahinnat ovat vähentäneet julkisiin varastoihin hankittavan viljan määrää ja lisänneet niissä olevan viljan myyntiä sekä vähentäneet vientitukimenoja, minkä vuoksi tämän alan talousarviomäärärahoissa tulee olemaan alikäyttöä, jonka odotetaan jatkuvan varainhoitovuoden loppuun. Tuet liitteeseen I kuulumattomille tuotteille (– 60,4 milj. euroa) Jäsenvaltioille odotetaan aiheutuvan jalostettujen maataloustuotteiden vientituista vähemmän kustannuksia, mikä johtuu erinäisten asiaan liittyvien tuotteiden vientitukien tason yleisestä alenemisesta. Tämän tilanteen uskotaan jatkuvan varainhoitovuoden loppuun. Sokeri (+ 148,5 milj. euroa) Nykyinen talousarviomäärärahojen ylikäyttö verrattuna indikaattorin tasoon johtuu pääasiassa sokerin kasvaneista vientimääristä, jotka koskevat niin vapailla markkinoilla kuin julkisessa varastossa olevaa sokeria. Hedelmät ja vihannekset (– 68,9 milj. euroa) Nykyinen talousarviomäärärahojen alikäyttö verrattuna indikaattorin tasoon johtuu pääasiassa tomaattien pienemmistä määristä; tomaateille on tähän asti myönnetty jalostustukea. Tuottajaorganisaatioiden toimintarahastojen käyttöönottotahti on lisäksi hitaampaa indikaattoriin verrattuna. Maito ja maitotuotteet (+ 96,0 milj. euroa) Talousarviomäärärahoissa oli indikaattoriin verrattuna ylikäyttöä 31. toukokuuta 2007. Komissio arvioi tässä vaiheessa, että ylikäyttö on tilapäistä. Määrärahojen ylikäyttö verrattuna indikaattorin tasoon johtuu teknisistä syistä, koska vuoden 2007 talousarviosta lähtien maitomaksun tuloja, joiden määräksi arvioitiin alun perin 349,0 miljoonaa euroa, kohdellaan erillisinä maataloustukirahaston käyttötarkoitukseensa sidottuina tuloina. Kyseiset tulot eivät sisältyneet vuodeksi 2007 pyydettyihin ja budjettivallan käyttäjän tälle alalle myöntämiin talousarviomäärärahoihin, ja sen vuoksi indikaattoria sovelletaan määrärahoihin, joista on vähennetty kyseinen määrä. Tästä syystä talousarvion nykyinen täytäntöönpano osoittaa ylikäyttöä. Jos maitoalalle alun perin ennakoidut tulot maitomaksusta otetaan huomioon, tällä alalla on – 126,1 miljoonan euron alikäyttö. Suorat tuet (– 726,4 milj. euroa) Talousarviomäärärahojen alikäyttö oli 31. toukokuuta 2,0 prosentin luokkaa indikaattorin tasoon nähden, ja se koski pääasiassa muita suoria tukia. Jäsenvaltioille heinäkuun loppuun mennessä aiheutuneita menoja koskevan arvion perusteella tämän talousarviomäärärahojen alikäytön odotetaan muuttuvan 0,3 prosentin ylikäytöksi vastaavaan indikaattorin tasoon verrattuna. Koska talousarvion toteutuminen ei noudattanut selvää suuntausta, komission yksiköt ottivat yhteyttä jäsenvaltioihin selvittääkseen erinäisiä, kyseisten järjestelmien täytäntöönpanoon liittyviä näkökohtia ja muodostaakseen alustavan arvion tähän lukuun sisältyvien maksumäärärahojen ennakoidusta tasosta varainhoitovuoden loppuun asti ulottuvalla kaudella. Jos tilatukijärjestelmään alun perin ennakoidut tulot sääntöjenmukaisuustarkastuksista ja sääntöjenvastaisuuksista otetaan huomioon, suoria tukia koskevassa luvussa on 31. toukokuuta – 1 337,0 miljoonan euron alikäyttö. Päätelmät Talousarviomäärärahojen täytäntöönpano 16. lokakuuta 2006–31. toukokuuta 2007 oli 37 944,1 miljoonaa euroa: siihen liittyi kyseisten määrärahojen yleinen alikäyttö, joka oli noin –1 022,9 miljoonaa euroa. Tämä johtuu pääasiassa suorista tuista ja vähäisemmässä määrin markkinatoimenpiteistä. Markkinatoimenpiteistä johtuvan alikäytön osuuden odotetaan kasvavan varainhoitovuoden loppuun mennessä. Suorien tukien osalta nykyisen alikäytön odotetaan muuttuvan vuoden 2007 talousarvion vastaavien määrärahojen ylikäytöksi. LIITE [pic] [1] EUVL L 209, 11.8.2005, s. 1, asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42).